Diari Oficial de la Generalitat Valenciana


Sumari del DOGV 6434, del 10-01-2011 (2011/51)

RESOLUCIÓ de 4 de gener de 2011, de la Direcció General d'Administració Autonòmica, per la qual es convoca concurs número 7/2011, per a la provisió de llocs de treball de naturalesa funcionarial, grup B, sector administració especial, amb requisit d'enginyer/a tècnic/a de mines, arquitecte/a tècnic/a o enginyer/a tècnic/a industrial, i per la qual es convoca als que han superat les proves selectives d'accés al grup B, sector administració especial, enginyers/eres tècnics/iques 'industrials, Convocatòria 9/08, torn d'accés lliure, i arquitectes tècnics/iques, Convocatòria 39/08, torn d'accés lliure, per a elecció de destinació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6434

Data del DOGV
:   10-01-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/51


Data del document
:   04-01-2011

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 4 de gener de 2011, de la Direcció General d'Administració Autonòmica, per la qual es convoca concurs número 7/2011, per a la provisió de llocs de treball de naturalesa funcionarial, grup B, sector administració especial, amb requisit d'enginyer/a tècnic/a de mines, arquitecte/a tècnic/a o enginyer/a tècnic/a industrial, i per la qual es convoca als que han superat les proves selectives d'accés al grup B, sector administració especial, enginyers/eres tècnics/iques 'industrials, Convocatòria 9/08, torn d'accés lliure, i arquitectes tècnics/iques, Convocatòria 39/08, torn d'accés lliure, per a elecció de destinació. [2011/51]
Actualment hi ha en l'administració de la Generalitat llocs de treball de naturalesa funcionarial, grup B, sector administració especial, amb requisit d'enginyer/a tècnic/a de mines, arquitecte/a tècnic/a o enginyer/a tècnic/a industrial que, inclosos en les relacions de llocs de treball vigents, aprovades per Resolució d'aquesta Direcció General, de data 30 de juliol de 2010 (DOCV número 6326, de 05.08.2010), es troben vacants, per la qual cosa procedeix a la seua provisió amb destinació definitiva.
D'altra banda, per sengles resolucions de la Conselleria de Justícia i Administracions Públiques, de 15 d'octubre de 2010, i de 23 de novembre de 2010, es publiquen les relacions de persones que han superat les proves selectives d'accés al grup B, sector administració especial, enginyers/eres tècnics/iques industrials, Convocatòria 9/08, torn d'accés lliure, i arquitectes tècnics/es, Convocatòria 39/08, torn d'accés lliure, publicades en el DOCV número 6390, de 4 de novembre 2010, i en el número 6420 de 20 de desembre de 2010, respectivament.
Per això, i a fi de complir amb el que disposa l'article 58.1.d, de la Llei 10/2010, de la Generalitat, d'Ordenació i Gestió de la Funció Pública Valenciana, pertoca convocar les persones que han superat les citades proves per a l'elecció de destinació.
La present Resolució es dicta de conformitat amb el que disposen els articles 58.1.d i 99 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, així com amb el Decret 33/1999, de 9 de març, del Consell, pel qual s'aprova el Reglament de Selecció, Provisió i Carrera Administrativa, i amb el que estableix l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
Per l'anterior, i fent ús de les atribucions que confereix a aquesta Direcció General d'Administració Autonòmica l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Convocar concurs per a la provisió dels llocs de treball de naturalesa funcionarial, grup B, sector administració especial, amb requisit d'enginyer/a tècnic/a de mines, arquitecte/a tècnic/a o enginyer/a tècnic/a industrial, que s'indiquen en l'annex III d'aquesta resolució.
Segon
Aprovar les bases que figuren en l'annex I i que regiran la present convocatòria.
Tercer
Designar les persones que formaran part de la comissió de valoració, la qual tindrà la composició següent:
Titulars
President:
- José Miguel Cortés López, Conselleria d'Indústria, Comerç i Innovació.
Vocals:
- María Ángeles Segura Farre, Conselleria d'Economia, Hisenda i Ocupació.
- Francisco Mazarredo Pampló, Conselleria de Medi Ambient, Aigua, Urbanisme i Vivenda.
- M. Pilar Rovira Peña, Conselleria d'Educació.
Vocal secretària:
- Ana Masiá Llorca, Direcció General d'Administració Autonòmica.
Suplents
President:
- Manuel Illescas Bolaños, Conselleria d'Indústria, Comerç i Innovació.
Vocals:
- Carlos Gaona Ferri, Conselleria d'Economia, Hisenda i Ocupació.
- Joaquín Niclós Ferragud, Conselleria de Medi Ambient, Aigua, Urbanisme i Habitatge.
- Vicente Maruenda Paulino, Conselleria d'Educació.
Vocal secretària:
- María Jesús Martínez Lucas, Direcció General d'Administració Autonòmica.
Quart
Convocar les persones que han superat les proves selectives de les convocatòries 9/2008 i 39/2008 per a l'elecció de destinació, i que es portarà a efecte de la manera següent:
A) Personal convocat
Convocatòria 9/2008, enginyers/eres tècnics/iques industrials:
- 59630611 Hernández Carpintero, María Isabel
- 28295883 Rubio Albert, Sonia
- 62765922 Lagarto de la Serna, Paula
- 41614582 Mas Galdón, Vicente
- 80251046 Giménez Aguilar, Cristina
Convocatòria 39/2008, arquitectes tècnics/iques:
- 05315658 Blanquer Vaquer, Javier
- 01204231 Salvador Justicia, María Isabel
- 88389266 Matoses Ortells, Ignacio
- 84328230 Ferreiro Chicote, Olímpia
- 95459474 Pont Andrés, Santiago
B) Presentació de sol·licituds
Per a l'elecció de destinació, les persones convocades hauran de presentar sol·licitud de participació en el model normalitzat que es facilitarà a les oficines públiques indicades en l'annex II de la present resolució, en què s'indicarà el número de la present Convocatòria, les dades personals i, expressament, en la casella reservada a aquest efecte,que participa en la seua condició d'aprovat/ada.
Junt amb la sol·licitud de participació, hauran de presentar model de sol·licitud de destinació indicant, per orde de preferència, tots els llocs de treball oferits en la present convocatòria, per als que compleixen els requisits de provisió segons les proves selectives superades.
Ambdues sol·licituds es presentaran en el termini de 15 dies hàbils, comptadors des de l'endemà de la publicació d'aquesta resolució en el Diari Oficial de la Comunitat Valenciana, al Registre de la Conselleria de Justícia i Administracions Públiques; als corresponents registres dels serveis centrals i territorials de les distintes conselleries o en qualsevol de les oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas de no presentació de sol·licitud per les persones interessades, s'entendrà que han perdut el seu dret a adquirir la condició de funcionari o funcionària de carrera.
C) Adjudicació dels llocs de treball
En la resolució de la Direcció General d'Administració Autonòmica, per la qual es resolga el concurs de mèrits convocat, s'adjudicarà al personal de nou ingrés els llocs de treball que hagen quedat deserts en l'esmentat concurs.
La dita adjudicació, en cada convocatòria, es farà per orde de major a menor puntuació obtinguda en la superació dels procediments selectius i segons l'orde de prioritat manifestat en la sol·licitud de participació.
En la resolució que es dicte per aquesta Direcció General d'Administració Autonòmica, per la qual s'adjudiquen destinacions com a conseqüència del present procediment, s'indicaran les dates de presa de possessió i cessament que se'n deriven.
La present resolució posa fi a la via administrativa. I de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, podrà interposar-se directament recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.
València, 4 de gener de 2011.- La directora general d'Administració Autonòmica: Carmela Cots Soler.
ANNEX I
Bases de la convocatòria
Primera. Participants
Per a participar en la present convocatòria caldrà complir els requisits exigits en la classificació del lloc de treball a què es concorre, i la resta de previstos en la normativa vigent o en la present convocatòria, i mantindre'ls durant tot el procediment fins al dia de la presa de possessió.
La participació en aquest procediment podrà tindre caràcter voluntari o forçós:
A) Podrà participar amb caràcter voluntari:
El personal funcionari de carrera de l'administració de la Generalitat, del grup B, sector administració especial, enginyer tècnic de mines, arquitecte tècnic o enginyer tècnic/a industrial, respecte d'aquells llocs de treball la provisió dels quals estiga prevista per a personal de la seua respectiva especialitat.
Dit personal podrà prendre part siga quina siga la seua situació administrativa, llevat del suspens ferm, mentre dure la suspensió, i el personal excedent voluntari per interés particular durant el termini legal obligatori de permanència en la dita situació, previst en l'apartat 1 de l'article 127 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
El personal amb destinació definitiva haurà d'haver romàs un mínim d'un any en el lloc de treball per a poder participar en aquesta Convocatòria, llevat dels supòsits següents:
a) En l'àmbit d'una mateixa conselleria, o dels organismes i ens dependents d'aquesta.
b) Quan el seu lloc de treball haja estat amortitzat o obtingut com a conseqüència d'un pla d'ocupació.
c) Quan haja estat remogut o cessat del seu lloc de treball.
d) Quan es tracte de la primera destinació definitiva, obtinguda després de la superació d'un procediment d'accés.
B) Participarà amb caràcter forçós:
1) El personal funcionari de carrera de l'administració de la Generalitat, del grup B, sector administració especial, enginyer tècnic de mines, arquitecte tècnic o enginyer tècnic/a industrial, en situació d'excedència forçosa, així com el declarat amb caràcter ferm suspens, amb pèrdua del lloc de treball, sempre que haja complit el període de suspensió. De no participar en el present Concurs, dit personal serà declarat en la situació d'excedència voluntària per interés particular.
2) En el cas del personal adscrit provisionalment a algun dels llocs convocats per a la seua provisió en la present Resolució, dit personal haurà de sol·licitar, almenys, el lloc que ocupa provisionalment, i de no concursar, quedarà en situació d'excedència voluntària per interés particular.
Segona. Presentació de sol·licituds
Les sol·licituds de participació, en la present convocatòria, es presentaran segons el model normalitzat que es facilitarà en les oficines públiques indicades en l'annex II de la present resolució. Junt amb aquesta, hauran de presentar el model de sol·licitud de destinació, en què faran constar, per orde de preferència, els llocs de treball convocats als quals concorren, així com el full d'autobarem, en què assenyalaran els mèrits que s'al·leguen, els quals hauran d'acreditar-se conforme s'estableix en la base següent.
La dita sol·licitud es presentarà en el termini de 15 dies hàbils, comptadors des de l'endemà de la publicació d'aquesta resolució en el Diari Oficial de la Comunitat Valenciana, al registre de la Conselleria de Justícia i Administracions Públiques; als corresponents registres dels serveis centrals i territorials de les distintes conselleries o en qualsevol de les oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Tercera. Acreditació de mèrits
S'entendran al·legats i acreditats els mèrits que consten anotats en el Registre de Personal de la Generalitat i que hagen de valorar-se d'acord amb la convocatòria, sense necessitat aportar la documentació acreditativa corresponent, de conformitat amb el que disposa l'article 3.2 del Decret 60/1986, de 19 de maig, del Consell, pel qual s'implanta el Registre de Personal de la Generalitat i es regula el seu funcionament.
Els mèrits que no consten anotats, hauran d'acreditar-se a través de l'aportació de còpia acarada de la documentació justificativa corresponent, abans de la finalització del termini de presentació de sol·licituds. A fi de facilitar la gestió del procediment, la dita documentació haurà de presentar-se en el mateix orde en què vénen relacionats els apartats del barem indicat en la base cinquena.
Quarta. Llocs de treball a sol·licitar
A) El personal que participe voluntàriament podran sol·licitar, per orde de preferència, tots els llocs de treball relacionats en l'annex III, per als quals complisca els requisits exigits.
B) El personal que concurse amb caràcter obligatori, de conformitat amb el que establix la base primera apartat B.1), haurà de sol·licitar, per orde de preferència, tots els llocs de treball relacionats en l'annex III, per als quals complisca els requisits exigits.
C) El personal que participe obligatòriament, d'acord amb la base primera apartat B.2), haurà de sol·licitar, almenys, el lloc de treball en què es troba adscrit provisionalment, d'acord amb el que disposa l'article 105.5 de la Llei d'Ordenació i Gestió de la Funció Pública Valenciana.
Cinquena. Barem de mèrits
1r. La valoració dels mèrits es realitzarà de la manera següent:
A) Antiguitat i grau:
1) Antiguitat: es valorarà a raó de 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'administració Pública.
2) Grau: el grau personal consolidat es valorarà en la forma següent:
a) Grau consolidat inferior al complement de destinació del lloc sol·licitat: 1 punt.
b) Grau consolidat igual o superior al complement de destinació del lloc sol·licitat: 2 punts.
La puntuació màxima possible a obtindre en el present apartat A) serà, en conseqüència, d'11 punts.
B) Formació:
1) Titulació acadèmica:
Per qualsevol titulació acadèmica oficial, d'igual o superior nivell a l'exigit per a pertànyer al respectiu grup de titulació, exclosa la que va servir per a això: 1,5 punts per títol, fins a un màxim de 3 punts. Només es puntuarà el títol o títols de major nivell, entenent-s'hi compresos aquelles altres titulacions necessàriament prèvies per a l'obtenció del nivell superior. La possessió de titulacions acadèmiques no es presumirà en cap cas, per la qual cosa l'al·legació de titulacions de nivell superior no comportarà que es tinguen en compte les de nivell inferior, ni tan sols la que va servir per a accedir al respectiu grup de titulació.
En conseqüència, i per tal de facilitar l'adequada gestió del procediment, i a fi de realitzar una correcta valoració d'aquest apartat, i sense perjudici del que disposen les bases tercera i setena de la present convocatòria, les persones interessades hauran d'acreditar la totalitat de les titulacions que hagen de tindre's en compte.
2) Cursos de formació i perfeccionament:
Es valoraran els cursos de formació i perfeccionament de duració igual o superior a 15 hores, cursats o impartits per la persona interessada, convocats o homologats per qualsevol centre o organisme oficial de formació de personal empleat públic, fins a un màxim de 3 punts, d'acord amb l'escala següent:
a) de 100 o més hores: 2,00 punts.
b) de 75 o més hores: 1,50 punts.
c) de 50 o més hores: 1,00 punts.
d) de 25 o més hores: 0,50 punts.
e) de 15 o més hores: 0,20 punts.
En cap cas es puntuaran en el present subapartat, ni en l'anterior, els cursos de valencià i d'idiomes; ni els cursos pertanyents a una carrera universitària, els cursos de doctorat i els dels diferents instituts de les universitats quan formen part del pla d'estudis del centre; ni els cursos derivats de processos selectius, de promoció interna o de plans d'ocupació, ni els derivats de processos d'adaptació del règim jurídic del personal a la naturalesa dels llocs que ocupa.
En el supòsit de cursos impartits, aquests es valoraran per una sola vegada, no sent susceptibles de ser valorades successives edicions d'un mateix curs.
3) Valencià:
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
a) Coneixement oral: 0,75 punts.
b) Grau elemental: 1 punt.
c) Grau mitjà: 2 punts.
d) Grau superior: 3 punts.
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, valorant-se exclusivament, en aquest últim cas, la possessió de major nivell del requerit, a raó d'un punt per cada nivell que excedisca de l'exigit en la classificació.
4) Idiomes comunitaris:
El coneixement d'idiomes comunitaris es valorarà fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de Formació.
La puntuació màxima possible a obtindre en el present apartat B) serà, en conseqüència, d'11 punts.
C) Mèrits específics:
1) Cursos: es valoraran els cursos de formació impartits per universitats, col·legis professionals, i centres públics de formació de personal empleat públic, en matèries relacionades amb les funcions de caràcter tècnic dels llocs convocats, que van determinar la seua classificació en el sector d'administració especial, segons l'escala següent:
a) de 50 o més hores: 1,50 punts.
b) de 25 o més hores: 0,75 punts.
c) de 15 o més hores: 0,50 punts.
En cap cas es puntuaran en el present subapartat, ni en l'anterior, els cursos de valencià i d'idiomes ni els cursos pertanyents a una carrera universitària, els cursos de doctorat i els dels diferents instituts de les universitats quan formen part del pla d'estudis del centre; ni els cursos derivats de processos selectius, de promoció interna o de plans d'ocupació; ni els derivats de processos d'adaptació del règim jurídic del personal a la naturalesa dels llocs que ocupa.
La puntuació màxima possible, a obtindre en aquest apartat, serà de 3 punts.
2) Experiència: l'experiència com personal funcionari de carrera del mateix grup, sector i especialitat en llocs de treball, amb complement de destinació igual o superior, de la mateixa naturalesa jurídica, grup i sector, es valorarà a raó de 0,10 punts per mes complet, fins a un màxim de 3 punts.
Només als efectes del que disposa aquest apartat, s'entendrà que el personal participant i tots els llocs de treball la naturalesa dels quals s'haja vist modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
La puntuació màxima possible en el present apartat C) serà, en conseqüència, de 6 punts.
2n. La puntuació màxima possible a obtindre per tots els apartats serà de 28 punts.
Sisena. Puntuació mínima
Per a obtindre l'adjudicació d'un lloc de treball hi caldrà aconseguir un mínim de 3 punts en la suma dels apartats del barem.
Setena. Valoració de mèrits
Únicament es tindran en compte els mèrits obtinguts, al·legats i acreditats abans de finalitzar el termini de presentació de sol·licituds de participació en la present Convocatòria, de conformitat amb la base tercera.
Els mèrits es valoraran per una comissió de valoració, la composició de la qual s'indica en l'apartat tercer de la present Resolució.
Vuitena. Adjudicació dels llocs de treball
L'adjudicació dels llocs de treball es farà segons l'orde de puntuació obtinguda per aplicació del barem assenyalat en la base cinquena.
En cas d'empat, s'adjudicarà el lloc de treball a qui haja obtingut major puntuació en l'apartat de formació; si la dita puntuació també fóra igual, es considerarà l'obtinguda per antiguitat i grau; de persistir l'empat, caldrà ajustar-se a la puntuació obtinguda en apartat de mèrits específics i, en últim terme, es resoldrà mitjançant l'aplicació d'una fórmula matemàtica efectuada per procediment informàtic.
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en els distints apartats del barem, mitjançant la seua publicació, al tauler d'anuncis dels serveis centrals de la Conselleria de Justícia i Administracions Públiques (carrer Miquelet, número 5, de València), i als taulers d'anuncis de les direccions territorials de la dita conselleria a Alacant (Rambla Méndez Núñez número 41, Torre Generalitat) i a Castelló (Carrer Major, número 78). En l'anunci corresponent es concedirà un termini de 10 dies hàbils, comptadors des de l'endemà de la seua exposició, perquè les persones interessades puguen al·legar i, si fa al cas, justificar el que estimen pertinent davant de la comissió de valoració.
Així mateix, s'inserirà en la pàgina web de la Generalitat (), opció «Prop», «Ocupació pública», a efectes exclusivament informatius.
Transcorregut el dit termini, la comissió de valoració resoldrà les al·legacions presentades i elevarà la proposta d'adjudicació a la Direcció General d'Administració Autonòmica, per a la seua resolució i publicació en el DOCV, servint la dita publicació de notificació a les persones interessades.
Novena. Termini de resolució del concurs
El present Concurs serà resolt per la Direcció General d'Administració Autonòmica, de la Conselleria de Justícia i Administracions Públiques, en un termini no superior a sis mesos, comptadors des de l'endemà d'aquell en què finalitze el termini de presentació de sol·licituds de participació.
Desena. Desistiment i renúncia
1) Desistiment: el personal que participe voluntàriament en el present concurs de mèrits podrà desistir per escrit de la seua sol·licitud dins del termini de presentació d'instàncies. Transcorregut el termini indicat, no cabrà el desistiment, per la qual cosa el personal participant quedarà vinculat a la seua sol·licitud i al resultat del procediment.
2) Renúncia: no produirà cap efecte la renúncia al lloc de treball adjudicat en aquest Concurs, llevat que, amb anterioritat a la finalització del termini de presa de possessió, excloses les pròrrogues que eventualment s'acorden, s'obtinga un altre lloc de treball per resolució d'una convocatòria concurrent, tant de concurs com de lliure designació. En aquest cas, es podrà optar per un dels llocs de treball adjudicats, per mitjà d'un escrit dirigit a la Direcció General d'Administració Autonòmica, entenent que renúncia a la resta de llocs de treball adjudicats en les convocatòries concurrents.
A aquests efectes, s'entén que dues convocatòries són concurrents quan en la data de finalització del termini de presentació d'instàncies d'una d'elles, no s'haguera publicat la resolució d'adjudicació de l'altra.
Onzena. Cessament i presa de possessió
En la resolució d'adjudicació, que dicte la Direcció General d'Administració Autonòmica, s'indicarà allò que corresponga en relació amb el cessament i la presa de possessió en els llocs de treball que hagen de formalitzar-se com a conseqüència d'aquella.
Dotzena. Obligació de permanència en el lloc de treball adjudicat
El personal que resulte adjudicatari d'un lloc de treball, en el present concurs, no podrà exercir provisionalment un altre en comissió de serveis fins que transcórrega un any de permanència en aquest, llevat dels supòsits previstos en l'apartat 3 de l'article 101, de la Llei d'Ordenació i Gestió de la Funció Pública Valenciana.
Tretzena. Comissió de valoració
La comissió de valoració estarà composta per les persones designades en l'apartat tercer de la present Resolució.
La comissió de valoració podrà sol·licitar de la Direcció General d'Administració Autonòmica la designació de persones expertes per a l'assessorament, que actuaran amb veu però sense vot.
Les persones que formen part de la comissió de valoració, a l'efecte de gratificacions i indemnitzacions, es regiran pel que disposa el Decret 24/1997, de l'11 de febrer, del Consell de la Generalitat, modificat per Decret 88/2008, de 20 de juny.
El funcionament de la comissió de valoració s'ajustarà al que preveu l'article 57 de la Llei d'Ordenació i Gestió de la Funció Pública Valenciana, i al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
ANNEX II
Oficines públiques
Alacant
Direcció Territorial de la Conselleria de Justícia i Administracions Públiques
Rambla Méndez Núñez, 41 (Torre Generalitat)
03063 Alacant
Telèfon: 015 956 762.
Fax: 959 908 231.
Telèfon Prop 012
(811 387 156 per a telefonades des de fora de la Comunitat Valenciana)
Castelló
Direcció Territorial de la Conselleria de Justícia i Administracions Públiques
Carrer Major, 78
12543 Castelló de la Plana
Telèfon: 332 896 946.
Fax: 429 791 254.
Telèfon Prop 012
(832 961 268 per a telefonades des de fora de la Comunitat Valenciana)
València
Conselleria de Justícia i Administracions Públiques
Oficina Prop
Carrer Sant Calze, 2
46846 València
Telèfon Prop 012
(074 349 880 per a telefonades des de fora de la Comunitat Valenciana)